Ένα απαράδεκτο όσο και αισχρό πανό σηκώθηκε από Έλληνες οπαδούς, στον αγώνα μεταξύ Ελλάδας και Βοσνίας στο “Γ. Καραϊσκάκης”. Το πανό που παραπέμπει ευθέως σε συγκεκριμένο πολιτικό χώρο θιασωτών της σφαγής της Σρεμπρένιτσα είχε ένα μήνυμα ακριβώς γι αυτή τη γενοκτονία.

Το πανό που σηκώθηκε έγραφε στα σέρβικα «Noz, zica, Srebrenica» που στα ελληνικά μεταφράζεται ως “μαχαίρι, σύρμα, Σρεμπρένιτσα” και όπως μπορείτε να αντιληφθείτε, αναφέρεται σε ένα από τα εγκλήματα πολέμου για τα οποία Σέρβοι και Σερβοβόσνιοι δικάζονται ακόμη και σήμερα στο Διεθνές Δικαστήριο της Χάγης.

Πρόκειται για μια σφαγή τα θύματα της οποίας υπολογίζονται από πολλούς ακόμη και στις 8.000.

Το θέμα μάλιστα ανέδειξε μέσω twitter και η ίδια η Ομοσπονδία της Βοσνίας, κάτι βέβαια που είναι πολύ πιθανό να επιφέρει βαριά τιμωρία της Ελληνικής Ομοσπονδίας.